Συντεταγμένες: 40°43′29″N 23°42′20″E﻿ / ﻿40.72472°N 23.70556°E﻿ / 40.72472; 23.70556

Η **Ασπροβάλτα** είναι παραθαλάσσια κωμόπολη του Δήμου Βόλβης στο βορειοανατολικό άκρο του νομού Θεσσαλονίκης. Είναι ένα από τα πιο αξιόλογα καλοκαιρινά τουριστικά θέρετρα της Μακεδονίας. Κατά την απογραφή του 2021 είχε 2.405 κατοίκους.

Τοποθεσία
---------

Η Ασπροβάλτα βρίσκεται ανατολικά της Θεσσαλονίκης στα δυτικά παράλια του Στρυμονικού κόλπου και είναι προσβάσιμη μέσω της Εγνατίας Οδού. Η ακτή της βραβεύεται κάθε χρόνο με τη Γαλάζια Σημαία. Εκκλησιαστικά υπάγεται στην Ιερά Μητρόπολη Σερρών και Νιγρίτης.

Ιστορικά στοιχεία
-----------------

Ο Ναός του Αγίου Γεωργίου στην Ασπροβάλτα.
Η αρχαιολογική σκαπάνη έχει εντοπίσει οργανωμένες οικιστικές εγκαταστάσεις των ύστερων κλασικών-πρώιμων ελληνιστικών χρόνων, ενώ είναι γνωστό πως στα Ρωμαϊκά χρόνια η Αρχαία Εγνατία Οδός διέσχιζε την περιοχή. Λίγο ανατολικότερα μάλιστα της Ασπροβάλτας σώζονται τα ερείπια ενός ρωμαϊκού σταθμού που ονομαζόταν Pennana.Σύμφωνα με έγγραφο του αρχείου της Μονής Σίμωνος Πέτρα, ο οικισμός Άσπρη Βάλτα κτίζεται στις αρχές του 16ου αιώνα στις νότιες παρυφές του όρους των Κερδυλλίων. 

Μετά τη Μικρασιατική Καταστροφή, στην περιοχή εγκαταστάθηκαν 54 οικογένειες από το Ρένκιοϊ (Οφρύνιο) της Τρωάδος, κοντά στα Δαρδανέλλια της Μικράς Ασίας, μεταφέροντας πολλά κειμήλια όπως τη βιβλιοθήκη του σχολείου του Οφρυνίου. Οι Μικρασιάτες ανέπτυξαν τον οικισμό, ενώ αργότερα οι απόδημοι συμπατριώτες τους από τις Η.Π.Α. βοήθησαν οικονομικά ώστε να ανεγερθεί στην Ασπροβάλτα πέτρινο σχολείο αλλά και ναός για να φυλάξουν τα κειμήλιά τους. 

Η ανάπτυξη του παραθαλάσσιου τουρισμού στα μέσα του 20ού αιώνα οδήγησε στην εξάπλωση του οικισμού με πολλές παραθεριστικές κατοικίες και ξενοδοχειακές εγκαταστάσεις.

Συγκρότημα οικοδομών Γλυφάδα

Αξιοθέατα
---------

Η παραλία Ασπροβάλτας.
Ο παραλιακός πεζόδρομος στην Ασπροβάλτα.
* Λαογραφικό Μουσείο Ασπροβάλτας.
* Κέντρο πληροφόρησης για την παράκτια ζώνη του Στρυμονικού Κόλπου και του Κόλπου της Ιερισσού.
* Ο Ναός Αγίου Γεωργίου Ασπροβάλτας. Εντός του Ναού φυλάσσονται ιστορικές εικόνες που μετέφεραν οι Μικρασιάτες ως κειμήλια: δύο εικόνες του Αγίου Γεωργίου και της Παναγίας του 16ου - 17ου αιώνα, την εικόνα του Αγίου Νικολάου, δύο χρυσοκέντητες εικόνες και τη βιβλιοθήκη του σχολείου.
* Τα Περιπατητικά μονοπάτια και διαδρομές στο Κερδύλλιο Όρος για ποδήλατα βουνού.
* Το Φυσικό Πάρκο Αναψυχής Ασπροβάλτας.
* Η Μονή του Αγίου Γεωργίου. Βρίσκεται στις δασόφυτες πλαγιές των Κερδυλίων, κοντά στον οικισμό της Ασπροβάλτας. Κτισμένη κατά το β΄ ήμισυ του 16ου αιώνα, η Μονή σήμερα έχει εγκαταλειφθεί. Διασώζεται το καθολικό, σταυροειδές με τέσσερις κολώνες, ίχνη της δυτικής και βόρειας κόρδας, καθώς και ο περίβολος. Η στέγη της Μονής καλύπτεται από σχιστόπλακες. Στο ιερό και στην πρόθεση διατηρούνται υπολείμματα τοιχογραφιών του 16ου αιώνα
* Αρχαιολογικός χώρος στο "Λιοτόπι Ρουτσχέλη"

### Αρχαιολογικός χώρος

Κατά τις εργασίες διάνοιξης της σύγχρονης Εγνατίας οδού ανασκάφτηκε οικοδόμημα ύστερων κλασικών-πρώιμων ελληνιστικών χρόνων. Πρόκειται για ένα αυτόνομο και οργανωμένο συγκρότημα έκτασης πλέον των 3,5 στρέμματα στις χαμηλές υπώρειες του Κερδυλλίου όρους, με εξαίρετη θέα στον Στρυμονικό κόλπο. Στην τελική αρχιτεκτονική του φάση αποτελείται από ένα κεντρικό διώροφο κτίριο μεταξύ τριών υπαίθριων πλακόστρωτων διαδρόμων και μιας μικρής αυλής, που οδηγούσαν σε στεγασμένους χώρους στις τέσσερις πτέρυγες του τετράγωνου συγκροτήματος. Δύο μεγάλες αυλές στα βόρεια και στα ανατολικά, μαζί με ορισμένους βοηθητικούς χώρους στα νότια, περιέβαλλαν το κεντρικό, τετράγωνου σχήματος, συγκρότημα. Η αγροικία αυτή φιλοξενούσε αγροτικές εργασίες και την αποθήκευση αγροτικών προϊόντων (ελαιόλαδο κ.ά.). Πιθανότατα ιδρύθηκε στην εποχή του Φιλίππου Β', ο οποίος στα πλαίσια της πολιτικής του για πλήρη έλεγχο των κατακτημένων εδαφών, εγκαθιστούσε εταίρους στην περιοχή παραχωρώντας τους γη.

Συγκοινωνία
-----------

Η Ασπροβάλτα καλύπτεται συγκοινωνιακά από την γραμμή των ΚΤΕΛ Θεσσαλονίκης με όνομα *Θεσσαλονίκη - Ασπροβάλτα*.

Αθλητισμός
----------

Η Ασπροβάλτα κατά τους χειμερινούς μήνες αποτελεί δημοφιλή προορισμό για σέρφινγκ αφού όταν πνέει νότιος άνεμος θεωρείται ένα από τα πιο αξιόπιστα μέρη στην Ελλάδα για την εξάσκηση του αθλήματος. 

Ακόμη στην Ασπροβάλτα λειτουργεί κλειστό γυμναστήριο, γήπεδο ποδοσφαίρου καθώς επίσης γήπεδα μπάσκετ και τένις.

Κατασκηνώσεις
-------------

Στην ευρύτερη περιοχή λειτουργούν αρκετές παιδικές κατασκηνώσεις στις οποίες παραθερίζουν εκατοντάδες παιδιά κάθε χρόνο.

Εικόνες
-------

* Παραλία ΑσπροβάλταςΠαραλία Ασπροβάλτας
* Παραλιακός πεζόδρομος ΑσπροβάλταςΠαραλιακός πεζόδρομος Ασπροβάλτας
* Παραλιακός πεζόδρομος ΑσπροβάλταςΠαραλιακός πεζόδρομος Ασπροβάλτας
* Αλιευτικό καταφύγιο Στρυμoνικού ΚόλπουΑλιευτικό καταφύγιο Στρυμoνικού Κόλπου
* Τοιχογραφία από το καθολικό της Μονής Αγίου Γεωργίου στο Κερδύλιο όροςΤοιχογραφία από το καθολικό της Μονής Αγίου Γεωργίου στο Κερδύλιο όρος
* Παραλία ΑσπροβάλταςΠαραλία Ασπροβάλτας
* Ναός Αγίου Γεωργίου ΑσπροβάλταςΝαός Αγίου Γεωργίου Ασπροβάλτας

Δείτε επίσης
------------

* Βρασνά
* Νέα Βρασνά

Παραπομπές
----------

1. ↑   Αρχειοθετήθηκε 2017-10-02 στο Wayback Machine. Δ. Κ. Σαμσάρης, Pennana, Ένας ρωμαϊκός σταθμός (mutatio) της Εγνατίας οδού, Δωδώνη 15 (1986), 1, σ. 69-84.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Αυγούστου 2015. Ανακτήθηκε στις 11 Αυγούστου 2015.
3. ↑  «Υπουργείο Πολιτισμού και Αθλητισμού | Αγροικία στην Ασπροβάλτα». *odysseus.culture.gr*. Αρχειοθετήθηκε από το πρωτότυπο στις 9 Νοεμβρίου 2022. Ανακτήθηκε στις 20 Οκτωβρίου 2022.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Νοεμβρίου 2015.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Οκτωβρίου 2016. Ανακτήθηκε στις 2 Σεπτεμβρίου 2016.

Πηγές
-----

* Ιστοσ.: Ελληνική Στατιστική Αρχή. Πίνακας αποτελεσμάτων μόνιμου Πληθυσμού - Απογραφής 2011
* Ιστοσ.: Στρυμονικός online - Ασπροβάλτα.
* Ιστοσ.: Asprovalta.com

Εξωτερικοί σύνδεσμοι
--------------------

* Επίσημη ιστοσελίδα Δήμου Βόλβης

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Βόλβης |
| --- |
|  |
| Δημοτική ενότητα Αγίου Γεωργίου | 
Ασπροβάλτα · Βρασνά · Νέα Βρασνά · Παλιάμπελα |
|  |
| Δημοτική ενότητα Απολλωνίας | 
Νέα Απολλωνία · Μελισσουργός · Μεσοπόταμο · Νικομηδινό · Λουτρά Βόλβης · Περιστερώνα · Πλατεία · Σπιτάκια · Στίβος |
|  |
| Δημοτική ενότητα Αρέθουσας | 
Αρέθουσα · Ανοιξιά · Κάτω Στεφανινά · Λευκούδα · Λίμνη · Μαυρούδα · Ξηροπόταμος · Σκεπαστό · Στεφανινά · Φιλαδέλφιο |
|  |
| Δημοτική ενότητα Εγνατίας | 
Προφήτης · Βαϊοχώρι · Ευαγγελισμός · Μικροκώμη · Νυμφόπετρα · Σχολάρι |
|  |
| Δημοτική ενότητα Μαδύτου | 
Νέα Μάδυτος · Απολλωνία · Κοκκαλού · Μόδι |
|  |
| Δημοτική ενότητα Ρεντίνας | 
Σταυρός · Άνω Σταυρός · Βαμβακιά · Μεγάλη Βόλβη · Μικρή Βόλβη · Ρεντίνα |
|  |
| 
Έδρα: Σταυρός |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |